এ দিকে চলতি অর্থ বছরে পাট রফতানি কমে যাওয়ার ক্ষেত্রে গত বছরের রাজনৈতিক অস্থিরতাকেই দায়ী করছেন ব্যবসায়ীরা। তবে সরকারের পাট শিল্প নীতি সংশোধনেরও দাবি জানিয়েছেন তারা। বাংলাদেশ রফতানিকারক সমিতির সভাপতি আবদুস সালাম মুর্শেদী বলেন, পাট বাংলাদেশের সোনালী আঁশ। কিন্তু গত কয়েক বছর ধরে এই শিল্প নানা সমস্যায় পড়েছে। রফতানিও কমেছে। এই শিল্পের সঙ্গে প্রত্যক্ষ ও পরোক্ষভাবে লাখ লাখ মানুষের জীবন হুমকির মুখে পড়ছে। এজন্য সরকারকে শিগগির এ শিল্পের দিকে নজর দেওয়া উচিত বলেও মনে করেন তিনি। সালাম মুর্শেদী বলেন, নগদ প্রণোদনাসহ পাট ব্যবসায়ীদের প্রয়োজনীয় সুবিধাদি দেওয়া উচিত।